C 77/2
BG
Официален вестник на Европейския съюз
1.3.2023 г.
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.10796 — GOOGLE / PHOTOMATH) (текст от значение за ЕИП)
(2023/C 77/02)
1.
На 21 февруари 2023 г. Комисията получи уведомление за планирана концентрация в съответствие с член 4 и вследствие на препращане съгласно член 4, параграф 5 от Регламент (ЕО) No 139/2004 на Съвета (1).
Настоящото уведомление засяга следните предприятия: — Google LLC („Google“, САЩ), под контрола на Alphabet Inc. (САЩ) — Photomath, Inc. („Photomath“, САЩ) Google ще придобие по смисъла на член 3, параграф 1, буква б) от Регламента за сливанията контрол над цялото предприятие Photomath.
Концентрацията се извършва посредством покупка на дялове (акции).
2.
Търговски дейности на въпросните предприятия:
— Google развива дейност в широк кръг от продуктови области, включително рекламни технологии, търсене в интернет, изчисления в облак, софтуер и хардуер.
Наред с други продукти и услуги Google предоставя няколко образователни продукта, включително приложения, програми и инструменти за цифрова грамотност, по редица теми, включително някои теми, свързани с математиката. — Photomath предоставя безплатни и платени версии на приложение за помощ със домашни по математика, което използва камерата на смартфон за сканиране и разпознаване на задачи със символи (алгебра, диферециално и интегрално смятане, графики и др.), като предоставя на потребителите поетапни решения въз основа на специално разразботени от предприятието алгоритми. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.10796 — GOOGLE / PHOTOMATH (1) ОВ L 24, 29.1.2004 г., стр. 1 („Регламент за сливанията“).